Spa til dine �jne Se flere artikler p� hair.dk
Spa til dine �jne For lidt søvn, for mange timer foran computerskærmen og dårligt indeklima. Der er mange årsager til irriterede og trætte øjne, og rigtig mange af os oplever et behov for lindring, når klokken nærmer sig de 15. Vizcure er en ny type øjendråber, som effektivt opfrisker og lindrer eftermiddagstrætte øjne – uden usund konservering.
Selv om vi sjældent er opmærksomme på vores øjne, så er synssansen en af vores mest dyrebare sanser. Vi bruger vores øjne hele tiden, men alligevel er det først, når de begynder at blive tørre og grusede fx efter en lang dag bag computeren, at vi bliver opmærksomme på dem. Så har øjnene brug for fugt – ganske ligesom vores hud. Ophtha lancerer nu øjendråben Vizcure, som effektivt opfrisker og lindrer trætte og anstrengte øjne.
Rene tårer – ren forkælelse
Vizcure er til dig, der oplever gener med tørre øjne, og adskiller sig fra andre øjendråber, fordi den er konserveret med det skånsomme og ’forsvindende’ konserveringsmiddel OXYD, der forsvinder fra øjet efter blot 25 sekunder. Med Vizcure skyller og smører du altså dine øjne uden at efterlade skadelige tilsætningsstoffer. Det betyder rent velvære og et øjeblikkeligt fugtboost til dine øjne.
Friske øjne efter klokken 15
Lisbeth Serup er praktiserende øjenlæge og anbefaler øjendråber, hvis man lider af trætte øjne:
”Trætte øjne er et stort problem for mange, og undersøgelser viser faktisk, at folk, der arbejder ved computer blinker mindre. Det resulterer ofte i tørre og ’grusede’ øjne sidst på dagen. Vizcure er en opkvikkende og lindrende tåreerstatning, som med det samme tilfører øjet fugt og smidighed. Mange tror, at øjendråber er forbeholdt syge og allergiplagede øjne, men oplever man hen ad dagen gener med tørre øjne, kan man med fordel pleje og forebygge med en skånsom fugtende øjendråbe.”
En dråbe velgørende wellness
Gør Vizcure til en obligatorisk del af din makeup-pung og vink farvel til trætte og anstrengte øjne. Vizcure indeholder også hyaluronsyre, som naturligt findes i vores hud. I huden hjælper hyaluronsyren med at binde vand, så huden forbliver blød og fri for rynker. På samme måde binder hyaluronsyren i Vizcure den naturlige fugt i øjnene, så de forbliver velfugtede og føles behagelige.
På grund af den milde og skånsomme sammensætning, kan du bruge Vizcure øjendråber så ofte, du føler behov for det. Vizcure kan også anvendes af kontaktlinsebrugere, mens linserne er i.
Vizcure forhandles på apoteker over hele landet.
Læs også mere på www.ophtha.dk og www.sundeojne.dk
• Øjet er den eneste del af kroppen, der kan fungere 100 % uden hvile. Derimod har øjenlåget behov for at hvile sig.
• Mennesket blinker i gennemsnit mellem 10 og 20 gange i minuttet.
• Et vågent menneskes øje bevæger sig op til 8 gange i sekundet.
• Øjet har ligesom vores hud brug for fugt og fedt.
Et øje kan sammenlignes med et kamera. Øjet består af hornhinden og øjets linse, som samler lyset og stiller skarpt på det, du betragter. Blændeåbningen (pupillen) bestemmer, hvor meget lys, der kommer ind. Kamerahuset (glaslegemet) beskytter øjet. Bagerst i øjet er der en film (nethinden), hvor billedet dannes. Tårevæsken dannes i øjets kirtler og holder øjets overflade ren og glat, så vi kan se klart.
Ikke et øje tørt …
Tårevæsken, som dækker øjet, består af tre lag: Slim, tårevæske og fedt (også kaldet lipidelaget). Slimlaget holder tårevæsken fast på øjet, så den ikke løber for hurtigt. Lipidelaget ligger yderst på øjet og skal forhindre, at tårevæsken fordamper for hurtigt. Tårevæsken indeholder bakteriedræbende stoffer, næring og forskellige salte. Det er ofte tårevæsken, som er i ubalance, når vores øjne bliver tørre og føles grusede.
Kontakt din læge hvis
• dine øjne er røde eller gør ondt
• dit syn pludselig bliver dårligere
• du har gener på det ene øje
• du er i tvivl
Vizcure forhandles p� apoteker over hele landet.
www.ophtha.dk
www.sundeojne.dk
Alt om dit h�r p� www.hair.dk